recursal/SuperWikiNEXT-32B huggingface dataset:
**LaMia Airlines Flight 2933-ի կործանում Կոլումբիայում**, ավիավթար, որը տեղի է ունեցել 2016 թվականի նոյեմբերի 29-ին։ British Aerospace 146 օդանավը, որը պատկանել է LAMIA ընկերությանը (Línea Aérea Mérida Internacional de aviación) թռչում էր Բոլիվիայից և ուղղություն էր վերցրել դեպի Կոլումբիայի Մեդելյին քաղաք։ Օդանավում եղել է 81 մարդ (72 ուղևոր և 9 անձնակազմի անդամ)։ Ուղևորների թվում եղել են բրազիլական «Շապեկոենսե» ֆուտբոլային ակումբի ֆուտբոլիստները, ովքեր նոյեմբերի 30-ին պետք է մասնակցեին Հարավամերիկյան գավաթ 2016-ի առաջին խաղին։ Ակումբի ավագ Կլեբեր Սանտանան 4 տարի խաղացել է «Ատլետիկո Մադրիդ» ֆուտբոլային ակումբում։

Ավիավթարը տեղի է ունեցել Լա Ունյոն մունիցիպալիտետում։ Ավիացիոն մարմինները հայտարարեցին, որ երեկոյան ժամը 22:00-ի մոտ (Երևան ժամանակով առավոտյան 7-ին) օդանավից կանչ է ստացվել՝ տեխնիկայի անկառավարելիության վերաբերյալ։

Հայտնվում է 6 փրկվածների մասին, որոնցից 4-ը ուղևոր են, այդ թվում նաև դարպասապահ՝ Դանիլոն, Ժաքսոն Ֆոլմանը և պաշտպան Ալան Ռուշելը) և անձնակազմի մեկ անդամ։ Զոհվածների թվում են ակումբի մարզիչ Կայո Ժունիորը և ակումբի ավագ Կլեբեր Սանտանան։ Այնուհետև կոլումբիական ԶԼՄ-ները հայտնեցին, որ ավելի ուշ դարպասապահը մահացել է հիվանդանոցում։ Ավելի ուշ հայտնվեց, որ փրկվել է նաև պաշտպան Նետո Էլիո Ջամպերը։

Ավիավթարի հավանական պատճառը կարող է լինել վառելիքի պակասը։

Որոնողափրկարարական աշխատանքները դժվարանում են վատ տեսանելիության և նախկինում տեղի ունեցած վարար անձրևների պատճառով։

Ծանոթագրություններ
------------------

1. ↑  Десять пассажиров смогли выжить при крушении самолета в Колумбии - Новости - Советский спорт
2. ↑  Финальный полет
3. ↑  Dos futbolistas y una azafata, los primeros superviviente del accidente del Chapecoense
4. ↑  Футболисты Бразилии находились в самолёте, разбившемся в Колумбии
5. ↑  "Назван выживший после крушения самолета в Колумбии футболист". Արխիվացված է the original 2016 թ․ նոյեմբերի 29-ին. Retrieved 2016 թ․ նոյեմբերի 29.
6. ↑  "Не дотянули: почему самолет с бразильскими футболистами разбился в Колумбии". Արխիվացված է the original 2016 թ․ նոյեմբերի 29-ին. Retrieved 2016 թ․ նոյեմբերի 29.

Արտաքին հղումներ
----------------

Ռադարի տեսագրությունը մինչ կործանումը
**Քարաքոյ**(թուրքերեն՝ Karaköy), թաղամաս Ստամբուլի Բեյօղլու շրջանում։ Քաղաքի առևտրական խոշոր թաղամասերից մեկն է։ Գտնվում է Ոսկեղջյուրի հյուսիսային ափին՝ Ստամբուլի եվրոպական հատվածում։ Թաղամասը գտնվում է պատմական Գալաթա թաղամասում։ 
Քարաքոյը Ստամբուլի ամենահին թաղամասերից մեկն է։ Ներկայումս այն խոշոր առևտրական և տրանսպորտային կենտրոն է։ Այն կապված է քաղաքի արվարձանների հետ։ Թաղամասի կենտրոնական հատվածում է գտնվում Քարաքոյի հրապարակը։ Գալաթայի կամուրջը Քարաքոյը կապում է Էմինյոնյու թաղամասի հետ, Թերսանե փողոցը կապում է Ազափքափըի հետ, իսկ Վոյվոդա փողոցը՝ Շիշհանեի հետ։ Քարաքոյին հյուսիսում սահմանակից է Բեյօղլուին։

Քարաքոյ թաղամասը և Գալաթայի աշտարակի համայնպատկերը Բոսֆորից
Թաղամասի առևտրական կենտրոնում, որը հիմնվել է 19-րդ դարի կեսերին, տեղակայված են թուրքական և արտասահմանյան բանկերի կենտրոնակայաններ և մասնաճյուղեր։ Ներկայումս այն նաև խոշոր մեքենաշինական կենտրոն է։

Տեսարժան վայրեր
---------------

Զուլֆարիս սինագոգը, որտեղ տեղակայված է Թուրքիայի հրեական թանգարանը
Կրոնական և կրթական տարբեր հաստատությունների առկայությունը թաղամասում՝ Քարաքոյը դարձնում է ուրույն միջմշակութային հաղորդակցման կամուրջ։ Այստեղ տեղակայված են Կաթոլիկ եկեղեցու, Հույն ուղղափառ եկեղեցիները, Կոստանդնուպոլսի Հայոց Պատրիարքությունը, Բուլղարական եկեղեցին, Հրեական սինագոգները, հայկական, հունական, հրեական, ֆրանսիական, իտալական և ավստրիական դպրոցները, որոնք արտացոլում են Ստամբուլի կոսմոպոլիտ աշխարհայացքը
Բազմաթիվ ճարտարապետական հուշարձաններ, որոնք համարվում են Ստամբուլի այցեքարտը, կարելի է գտնել Քարաքոյում։

* Գալաթայի աշտարակ
* Կամոնդոյի աստիճաններ, որը միացնում է հրեա բանկիր Աբրահամ Կամոնդոյի տունը Վոյվոդա փողոցին։

Թանգարաններ․
* Ստամբուլի ժամանակակից արվեստների թանգարան, Թուրքիայի առաջին և միակ մասնավոր թանգարանը, որը ստեղծվել է 2004 թվականին
* Օտտոմանյան բանկ
* Թուրքիայի հրեական թանգարան

Եկեղեցիներ․
* Սբ Պողոս Պետրոս եկեղեցի,
* Սբ Գևորգ եկեղեցի
* Սան Միշել եկեղեցի
* Սբ Ֆրանցիսկոսի եկեղեցի
* Սբ Աննայի եկեղեցի
* Սանտա Մարիա եկեղեցի
* Սան Դոմենիկո եկեղեցի
* Սան Զանի եկեղեցի
* Սուրբ Սարգիս հայկական եկեղեցի, որը Ստամբուլի ամենահին եկեղեցին է
* Սբ Հիսուս Փրկիչ եկեղեցի
* Սբ Գրիգոր Լուսավորիչ եկեղեցի

Սինագոգներ․
* Նեվե Շալոմ սինագոգ
* Թոֆրե Բեգադիմ սինագոգ
* Ստամբուլի իտալական սինագոգ
* Զուլֆարիս սինագոգ
* Օր Հոդեշ սինագոգ

Մզկիթներ․
* Արապ մզկիթ
* Սոքուլլու մզկիթ կամ Ազափքափը մզկիթ
* Յերալթը մզկիթ, որը կառուցվել է 17-րդ դարում

Կրթություն
----------

* Կեդրոնական վարժարան, հայկական վարժարան, որը հիմնադրվել է 1886 թվականին։

Ծանոթագրություններ
------------------

1. 1 2  Jewish Sites in Galata, Istanbul, Turkey Travel Planner.
2. ↑  Camondo Stairs, Galata, Istanbul, Turkey Travel Planner
3. ↑  "Great Istanbul/Museums". Արխիվացված է the original 2009 թ․ հունիսի 22-ին. Retrieved 2016 թ․ հոկտեմբերի 15.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**«Youth»** (հայերեն՝ Երիտասարդություն), երգ հարավաֆրիկացի-ավստրալիացի երգիչ Թրոյ Սիվանի դեբյուտային «Blue Neighbourhood» (2015) ալբոմից։ Երգը գրել են Թրոյ Սիվանը, Բրեմ Ինսքորը, Բրեթ Մաքլաֆլինը, Ալեքս Հոուփը և Ալլի Էքսը, պրոդյուսերներն են SLUMS, Ալեքս Ջ․Լ․ Հյու և Ինսքոր։ Երգը պաշտոնապես լույս է տեսել 2015 թվականի նոյեմբերի 13-ին, որպես ալբոմի երկրորդ սինգլ։

Իմաստ
-----

Սիվանը ասել է, որ «Youth» երգը միամտության և կորած լինելու վայելքի մասին է։ Այն ամեն ինչ թողնելու, փախչելու, սխալներ գործելու, չափազանց շատ սիրելու և այդ ամենի բնական լինելու մասին է։

Տեսահոլովակ
-----------

Երգի բառերի տեսահոլովակը դուրս էր եկել 2015 թվականի նոյեմբերի 23-ին։ Պրոդյուսերը և ռեժիսորը Scheme Engine-ն էր և այն նկարահանված է Լոս Անջելեսում և Սիեթլում։ Սիվանը 2016 թվականի փետրվարին նույնպես նկարահանել է տեսահոլովակ, որի ռեժիսորը Մալիա Ջեյմս։

Ծանոթագրություններ
------------------

1. ↑  "Youth - Troye Sivan - Credits". AllMusic. Retrieved 2015 թ․ դեկտեմբերի 28.
2. ↑  "Listen:Troye Sivan - *Youth*". Trendio.us. 2015 թ․ նոյեմբերի 12. Արխիվացված է the original 2016 թ․ հունվարի 6-ին. Retrieved 2015 թ․ դեկտեմբերի 6.
3. ↑  "LISTEN NOW: TROYE SIVAN'S LATEST SINGLE 'YOUTH'". universalmusic.ca. 2015 թ․ նոյեմբերի 13. Արխիվացված է the original 2016 թ․ հունվարի 26-ին. Retrieved 2016 թ․ հունվարի 3.
4. ↑  "Troye Sivan - YOUTH (Lyric Video)". YouTube. 2015 թ․ նոյեմբերի 23. Retrieved 2016 թ․ հունվարի 3.
Անվան այլ կիրառումների համար տե՛ս՝ Փամբակ (այլ կիրառումներ)

**Փամբակի թունել** (հայտնի է նաև «Մեղրաձորի» կամ «Իջևանի» թունել անուններով), լքված երկաթուղային թունել Հայաստանում՝ Հայկական երկաթուղու Դիլիջան-Հրազդան հատվածում։ Թունելն իր անվանումը ստացել է Փամբակի լեռնաշղթայի անունից, որը հատում է։ Թունելը գտնվում է շուրջ 1800 մետր բարձրության վրա։ Երկարությամբ (8311 մետր) թունելն առաջինն է Կովկասում, և երրորդը ԱՊՀ-ում (Ուզբեկստանի Կամչիկի՝ 19200 մետր երկարությամբ, և Ռուսաստանի Հյուսիսային Մույի՝ 15343 մետր երկարությամբ, թունելից հետո)։ Հյուսիսային պորտալը տեղակայված է Ֆիոլետովո, իսկ հարավայինը՝ Մեղրաձոր գյուղի մոտակայքում։

Պատմություն
-----------

Փամբակի թունելի կառուցումը սկսվել է 1976 թվականին և ավարտվել 1980-ական թվականներին։ Շահագործման ճշգրիտ ամսաթիվը հայտնի չէ, սակայն 1984 թվականի հունիսին թունելը դեռ կառուցվում էր։ 1986 թվականին թունելի երկաթուղին էլեկտրաֆիկացվել է, ընդ որում, այդ պահին այն արդեն շահագործվում էր։

Իջևան-Հրազդան 64 կմ երկարությամբ երկաթուղային հատվածի շահագործման մեկնարկը զգալիորեն կրճատել է Երևանից դեպի անդրկովկասյան այլ հանրապետություններ տանող ճանապարհը։ Սակայն Լեռնային Ղարաբաղի հարցի շուրջ հայ-ադրբեջանական հակամարտությունը հանգեցրել է Ադրբեջանի կողմից ընդհանուր սահմանով բոլոր տրանսպորտային հանգույցների շրջափակման։ Թունելով գնացքների կանոնավոր երթևեկությունը վերջնականապես դադարեցվել է 1988 թվականի դեկտեմբերին՝ երկրաշարժի հետևանքների մտավախության պատճառով։

Թունելից մինչև Դիլիջան հատվածի բեռնատար երթևեկությունը շարունակվել է մինչև 2012 թվականը, որից հետո Կաքավաձորից մինչև Դիլիջան հատվածը վերջնականապես փակվել է, իսկ թունելում և դրան միացող ցանցը հանվել է։

Ծանոթագրություններ
------------------

1. ↑  "Эхо Агстевской долины | Журнал | Вокруг Света". Արխիվացված է the original 2013 թ․ մարտի 16-ին. Retrieved 2013 թ․ մարտի 13. `{{cite web}}`: Unknown parameter `|deadlink=` ignored (`|url-status=` suggested) (help)
2. ↑  "Пространственно-ромбовидная автокомпенсированная контактная сеть". Արխիվացված է the original 2019 թ․ հուլիսի 16-ին. Retrieved 2020 թ․ փետրվարի 7. `{{cite web}}`: Unknown parameter `|dead-url=` ignored (`|url-status=` suggested) (help)
**Zwack**, հունգարական ընկերություն, որն զբաղվում է լիկյորների և ալկոհոլային խմիչքների արտադրությամբ։ Արտադրում է *Ունիկում* բիթեր, որն ունի 40% թնդություն և ստացվում է ավելի քան 40 խոտաբույսերից։ *Ունիկումը* Հունգարիայի ազգային խմիչքներից մեկն է։

Ընկերության պատմությունն սկսվում է 1790 թվականից, երբ բժիշկ Յոզեֆ Ցվակն ստեղծել է *Ունիկում* բալզամը։ 1993 թվականին ընկերությունը գրանցվել է Բուդապեշտի ֆոնդային բորսայում։

Պատմություն
-----------

1840 թվականին Յոզեֆ Մաքս Ցվակը Պեշտում հիմնադրել է օղու գործարան J. Zwack & Co ապրանքանիշի ներքո։ Այդ գործարանը դարձել է լիկյորի առաջին արտադրողը Հունգարիայում։ Ընկերության գործերը հաջող են ընթացել հիմնականում արտադրանքի արտահանման շնորհիվ։ Արտադրության աճի շնորհիվ գործարանը տեղափոխվել է նոր վայր՝ Բուդապեշտի (Ֆերնցվարոր) 9-րդ թաղամաս, որտեղ այն գործում է մինչ այսօր։ 1900-ականների սկզբին այն Կենտրոնական Եվրոպայի խմիչքներ արտադրող խոշորագույն ընկերություններից մեկն էր, որն արտադրում և արտահանում էր ավելի քան 200 տեսակի լիկյոր և ալկոհոլային խմիչքներ։

Երկրորդ համաշխարհային պատերազմի ժամանակ Zwack գործարանն ավերվել է։ 1948 թվականին վերականգնվելուց հետո այն ազգայնացվել է կոմունիստական իշխանությունների կողմից։ Ցվակի ընտանիքը փախել է Իտալիա։ 1989 թվականին Պիտեր Ցվակը (1927-2012) Underberg խմբի աջակցությամբ կարողացել է գնել գործարանը։ 2008 թվականին Պիտեր Ցվակն ընկերության ղեկավարությանը հանձնել է իր երեխաներին՝ Շանդորին և Իզաբելլային։ Ներկայում Zwak ընտանիքին և Underberg ընկերությանը պատկանում է ձեռնարկության 50%-ը։

Ունիկում հայտնի բալզամից բացի Zwack-ը նաև արտադրում է շատ այլ թունդ ալկոհոլային խմիչքներ։ Այլ ապրանքատեսակների շարքում են՝

* Vilmos
* St. Hubertus
* Fütyülős
* Zwack Pálinkák
* Kalinka Vodka
* Puszta Barack

Ընկերությունն արտադրում է նաև Տոկայի գինիներ։

Ծանոթագրություններ
------------------

1. ↑  "The Zwack Unicum History". *Unicum.hu*. Արխիվացված է the original 2017 թ․ ապրիլի 21-ին. Retrieved 2015 թ․ նոյեմբերի 3. `{{cite web}}`: Unknown parameter `|dead-url=` ignored (`|url-status=` suggested) (help)

Գրականություն
-------------

* Ingrid Haslinger. *Kunde — Kaiser. Die Geschichte der ehemaligen k. u. k. Hoflieferanten*. Schroll, Wien (1996). ISBN 3-85202-129-4.
**System Explorer**, փակ ներքին կոդով, անվճար ծրագիր, որը աշխատում է Windows օպերացիոն համակարգի վրա, և համարվում է ստանդարտ աշխատանքների մենեջերի ալտերնատիվ տարբերակ ընդլայնված ֆունկցիաներով։ Ծրագիրը նախատեսված է պրոցեսսների ղեկավարման և մոտիթորինգի համար։

Բնութագիր
---------

System Explorer-ը ապահովում է մանրամասն մոնիթորինգ բոլոր գործող պրոցեսսների համար, ցուցադրում է հիշողության բեռնման աստիճանը, պրոցեսսորի աշխատանքը և այլն։

Ծրագրում ներառված է տվյալների բազա, որը նախատեված է ֆայլերում վնասակար կոդի հայտնաբերման համար, որը թույլ է տալիս սերվերին ուղարկել զեկույց։ System Explorer-ը օգտատիրոջը թույլ է տալիս փակել յուրաքանչուր պրոցեսս, ինչպես նաև այն պրոցեսսների հաջորդական խումբը, որի պատճառով դժվարացել է ծրագրի կամ համակարգի աշխատանքը, թույլ է տալիս դիտել գործողությունների պատմություն և այլն։

Ծրագրի ողջ պատուհանը բաժանված է ենթաբաժանինների, որոնք ունեն կոնկրետ նշանակություն։ System Explorer-ը կարող է ղեկավարել ինքնաբեռնվող պրոցեսսները, տեսնել և ապատեղադրել ծրագրեր, ղեկավարել Windows-ի ծառայությունները, կարող է ցուցադրել համակարգչի աշխատունակությունը, ինչպես նաև հաշվել թե որքան հիշողություն է զբաղեցնում այս կամ այն ֆայլը և ունի շատ այլ հնարավորություններ։

Արտաքին հղումներ
----------------

* System Explorer-ի պաշտոնական կայք
* Ալեքսանդր Յեվդոմկիմով (2012 թ․ օգոստոսի 6). "System Explorer 3.8.9.4866". Hard'n'Soft. Արխիվացված է the original 2019 թ․ նոյեմբերի 25-ին. Retrieved 2020 թ․ մայիսի 6.
* "System Explorer 1.5". Домашний ПК. 2008 թ․ սեպտեմբերի 19. Արխիվացված է the original 2012 թ․ մայիսի 12-ին.
**TCPView**, ոչ անվճար ծրագիր, որը աշխատում է Microsoft Windows օպերացիոն համակարգի վրա և մշակված է Sysinternals-ի կողմից։ Այն չի պահանջում տեղադրում և մանրամասն տեղեկություն է տրամադրում բոլոր TCP, UDP և TCPV6 ինտերնետ միացումների մասին, ինչպես նաև հեռակա հասցեների, որոնց հետ տեղադրվում է կապը։

Բնութագիր
---------

TCPView իրենից ներկայացնում ճկուն և օգտագործման մեջ հասարակ ծրագիր, որը հավելում է Netstat ծրագրին, որն էլ մտնում է Microsoft Windows օպերացիոն համակարգի ստանդարտ ծրագրերի փաթեթում։

Ծրագիրը տրամադում է բոլոր TCP, UDP և TCPV6, պրոտոկոլով միացված բոլոր միացումների վերջնակետերի ցանկը, ինչպես նաև տրամադրում է մանրամասն տեղեկություն, այդ թվում հեռակա հասցեների, միացման կարգավիճակը, բաց պորտերը և ինչպիսի ծրագրեր են նրանք օգտագործում, և անհրաժեշտության ընթացքում անջատել այն, և այլն։

TCPView-ին ունակ է աշխատել Windows 95-ի վրա, եթե արդեն կա տեղադրված Winsock 2-ի թարմացումների փաթեթը։

Tcpvcon
-------

Ստանդարտ TCPView ծրագիրը, ներառված է «Tcpvcon»-ում տեխնիկական հնարավորություններով, սակայն այն նախատեսված է հրամանների տողից աշխատելու համար։

Tcpvcon հրամանային տողի կարգավորումներ․

* -a — ցուցադրում է բոլոր վերջնակետերը
* -c — ստացված արդյունքի տպագրում
* -n — կատարում է հասցեների լուծում

Տես նաև
-------

* Sysinternals
* QNetStatView

Արտաքին հղումներ
----------------

* TCPView-ի պաշտոնական կայք
* "Интернет и сети: TCPView v.3.01". iXBT. 2010 թ․ օգոստոսի 2. Արխիվացված է the original 2016 թ․ մարտի 4-ին. Retrieved 2010 թ․ սեպտեմբերի 9. `{{cite web}}`: Unknown parameter `|dead-url=` ignored (`|url-status=` suggested) (help)
**Wear OS** (առաջ ինչպես՝ Android Wear), Android օպերացիոն համակարգ տարատեսակ մշակված Google ընկերության կողմից խելացի ժամերի և կրվող սարքերի համար։ Android 4.3 կամ ավելի բարձր տարբերակով աշխատող սմարթֆոնին միացնելու դեպքում, Wear OS կցվում է ինչպես ֆունկցիոնալ Google Assistant և թույլ է տալիս ստանալ ծանուցումներ։ 

Android Wear-ի լոգոտիպ
Պլատֆորմը ներկայացվեց 2014 թվականի մարտի 18-ին։ Ընկերությունները ինչպիսիք են՝ Motorola-ն, Samsung-ը, LG-ն, HTC-ին և Asus-ը հաստատեցին իրենց մասնակցությունը Android Wear նախագծին։ 2014 թվականի հունիսի 25-ին Google I/O կոնֆերանսի ժամանակ, ներկայացվեց Android Wear-ով աշխատող առաջին խելացի ժամացույցները՝ Samsung Gear Live-ը և LG G Watch-ը։ 2014 թվականի սեպտեմբերի 3-ին IFA 2014 ցուցահանդեսի շրջանականերում ներկայացվեց Asus-ի կողմից թողարկված ZenWatch խելացի ժամացույցը, որը աշխատում է Android Wear-ով։ Motorola-ի կողմից թողարկված Moto 360 խելացի ժամացույցները նույնպես վաճառքի հանվեցին 2014 թվականին։

2015 թվականի օգոստոսին Google-ը պաշտոնապես հայտարարեց հատուկ բջջային հավելվածի մասին, որը նախատեսված է iOS օպերացիոն համակարգով աշխատող սմարթֆոնների համար և շնորհիվ այս ծրագրի հնարավոր է կապել iPhone-ների հետ։

2018 թվականին հայտնի դարձավ, որ օպերացիոն համակարգի անունը կրել է փոփոխություն և դարձել է Wear OS։

Ծանոթագրություններ
------------------

1. ↑  Google анонсировал SDK для носимых устройств
2. ↑  "Asus представила часы ZenWatch". ixbt.com. 2014 թ․ սեպտեմբերի 3. Արխիվացված է the original 2017 թ․ հոկտեմբերի 14-ին.
3. ↑  Official Google Blog: Android Wear now works with iPhones
**Ցոդիլո շրջանի ժայռապատկերներ**, գտնվում է Բոտսվանայի հյուսիսարևմտյան հատվածում։ Աշխարհի կարևորագույն նախապատմական ժայռապատկերների հավաքածուներից է։ 2001 թվականին ընդգրկվել է ՅՈՒՆԵՍԿՕ-ի Համաշխարհային ժառանգության օբյեկտ, որպես տեղացիների համար բացառիկ կրոնական և հոգևոր նշանակության կենտրոն, ինչպես նաև վկայություն այստեղ՝ մի քանի հազարամյակ առաջ, բնակավայրի գոյության մասին։ Պարունակում է ավելի քան 4500 ժայռապատկեր Կալահարի անապատում։ Զբաղեցնում է մոտ 10 կմ² տարածք։ Տարածքի հնագիտական գտածոներն արտացոլում են մարդու կյանքի առնվազն 100 հազար տարվա ժամանակագրությունը

Աշխարհագրություն
----------------

Ցոդիլո բլուրները տեղակայված են Շակավ քաղաքից մոտ 40 կմ հեռավորության վրա։

Գոյություն ունեն չորս հիմնական բլուրներ, որոնցից ամենամեծը 1400 մ բարձրություն ունի, և հաճախ այդ չորս բլուրներից երեքը կոչվում են «տղամարդ» (ամենաբարձր), «կին» և «երեխա»։ Երկու խոշոր բլուրների միջև կա ճամբար, որը գտնվում է Բուշմենի նկարների ամենահայտնի մասի մոտ `Լորան վան դեր Պոստի վահանակը։

Մշակութային նշանակություն
-------------------------

Ցոդիլո բլուրները և հոգևոր դեր են խաղում Քալահարի անապատի բուշմենների համար։ Հավատք կա, որ «կին» բլուրը մի տեղ է, որտեղ հանգստանում են հանգուցյալների և աշխարհը ղեկավարող աստվածների հոգիները։ Ամենասուրբ տեղը համարվում է տեղակայված գրեթե «արական» բլրի գագաթին, որտեղ, ըստ լեգենդի, Առաջին Հոգին աշխարհի ստեղծումից հետո աղոթում էր ծնկներին։ Բուշմենները հավատում են, որ Առաջին Հոգու ծնկների օրինակները դեռ կարելի է տեսնել ժայռի վրա։

Ժայռապատկերների մեծ մասը գտնվում են «կին» բլրի վրա, չնայած որ ամենահայտնի նկարները `«կետ», «երկու ռնգեղջյուր»,«առյուծ»- գտնվում են «արական» բլրի արևելյան կողմում։ Այլ բլուրների վրա քիչ քանակությամբ նկարներ ևս կան։

Ծանոթագրություններ
------------------

1. ↑  UNESCO. "Tsodilo" (in անգլերեն). Արխիվացված from the original on 2011 թ․ օգոստոսի 21. Retrieved 3 ноября 2008.
2. ↑  Botswana-tourism.gov.bw. "Botswana Tourism" (in անգլերեն). Արխիվացված է the original 2006 թ․ մարտի 4-ին. Retrieved 3 ноября 2008.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Մեծ նորվեգական |
|  |
| Չափորոշչային վերահսկողություն | LCCN: sh2008008922 |

 |
**Microsoft Windows 1.0x**, գրաֆիկական միջերես MS-DOS-ի համար Microsoft-ի կողմից, որն օգտագործում է շրջանակված պատուհանների կառավարչի սկզբունքը։ Ինտերֆեյսը ստեղծվել է MS-DOS-ի հետ աշխատանքը հեշտացնելու, հավելվածների տեսքը միավորելու և ծայրամասային սարքերի հետ աշխատանքը (օրինակ՝ տպիչ) օպտիմիզացնելու համար։ Ծրագիրը պաշտոնապես ազդարարվել է Բիլ Գեյթսի կողմից 1983 թվականի նոյեմբերի 10-ին Նյու Յորքում, սակայն թողարկվել է միայն երկու տարի անց։

Համակարգը ստացել է ցածր միավոր, քաբի որ քննադատները մտահոգություն են հայտնել ակնկալիքները չկատարելու, շատ քիչ ծրագրային ապահովման հետ դրա համատեղելիության և կատարողականի հետ կապված խնդիրների վերաբերյալ, մինչդեռ այն նաև դրական արձագանքներ է ստացել Microsoft-ի վաղ ներկայացումներին և մի շարք ապարատային և ծրագրային ապահովման արտադրողների կողմից աջակցության։ Microsoft-ը դադարեցրեց իր աջակցությունը Windows 1.0-ին 2001 թվականի դեկտեմբերի 31-ին։

Պատմություն
-----------

1980-ականների գրաֆիկական ինտերֆեյսների մեծ մասը հիմնված էր Xerox Alto-ի՝ այս տեսակի միջերեսով առաջին համակարգչի ներդրման վրա։ Այն թույլ է տալիս օգտատիրոջը մկնիկի կոճակի մեկ սեղմումով գործարկել ծրագրեր, բացել ֆայլեր՝ առանց համակարգում իր գրացուցակի գտնվելու վայրը մուտքագրելու։

### Շուկայավարումի զարգացման նախադրյալները

Microsoft-ը, Բիլ Գեյթսի գլխավորությամբ, նույնպես մշակեց ծրագրակազմ Apple-ի համակարգիչների համար, սակայն համեմատաբար էժան IBM ԱՀ-ների վաճառքի սկիզբը ստեղծեց նոր ազատ շուկայի հատված անհատական համակարգիչների գրաֆիկական պատյանների համար։ Գրեթե $10,000 արժողությամբ Apple Lisa-ն կարող էր իրեն թույլ տալ քիչ գնորդներ, և Microsoft-ը որոշեց գլխավորել այդ տեղը։

Դանդաղ պրոցեսորով մրցակիցների մակարդակով և առանց կոշտ սկավառակի օգտագործման դժվարին խնդիրը լուծվեց, բայց կատարողականի դեգրադացիան անխուսափելի էր։

Ծանոթագրություններ
------------------

1. ↑  世界のOSたち - GUIの世界へ移行した「Windows 1.0」 (яп.) — 2013.
2. ↑
3. ↑  Katherine Semel-Munson (2011 թ․ հոկտեմբերի 11). "Nov. 10, 1983: Gates Opens Windows a Bit Early". *Wired* (in անգլերեն). Արխիվացված է the original 2014 թ․ հուլիսի 19-ին. Retrieved 2019 թ․ օգոստոսի 18.
4. ↑  *Steven Burke* Excel обгоняет Jazz и Crunch в гонке табличных процессоров для Mac(անգլ.) = Excel Leaves Jazz, Crunch Behind In Battle of the Mac Spreadsheets // *InfoWorld* : журнал. — InfoWorld Media Group Inc. 1986. — Vol. 8. — № 6. — P. 1. — ISSN 0199-6649.
5. ↑  Sean Hollister (2012 թ․ նոյեմբերի 20). "Revisiting Windows 1.0: how Microsoft's first desktop gracefully failed" (in անգլերեն). The Verge. Արխիվացված from the original on 2019 թ․ դեկտեմբերի 1. Retrieved 2020 թ․ փետրվարի 16.
6. ↑  *Will Fastie* Вид из *Окон*(անգլ.) = The View from Windows // *CREATIVE COMPUTING* : журнал. — Ahl Computing Inc. 1985. — Vol. 11. — № 10. — P. 114.
**Síminn ,** նախկինում **Landssíminn**, իսլանդական հեռահաղորդակցական ընկերություն , որն առաջարկում է կապի ծառայություններ ինչպես մասնավոր, այնպես էլ կորպորատիվ հաճախորդներին, ներառյալ բջջային և տնային հեռախոսները, ինտերնետ կապը և հեռուստատեսությունը: «Síminn»-ն ունի նաև սեփական հեռուստաալիք և հոսքային ծառայություններ։ Ընկերությունը տիրապետում և շահագործում է տեղեկատվական տեխնոլոգիաների և ենթակառուցվածքների ընկերություններ և ցուցակված է Իսլանդիայի ֆոնդային բորսայում։

«Síminn»-ը Իսլանդիայում անլար ծառայությունների առաջատար մատակարարն է, որն ունի 4G/3G/2G բջջային ցանց, որն ընդգրկում է Իսլանդիայի բնակչության ավելի քան 99%-ը, ներառյալ գյուղական շրջանները, և առաջարկում է բջջային ծառայությունների լայն շրջանակ։ 2018 թվականին «Síminn»-ը Իսլանդիայի ամենամեծ անլար օպերատորն էր՝ շուկայի 34,5% մասնաբաժնով։ Էրիկսոնը ընկերության բջջային ցանցի շարժիչ ուժն է։ 2016 թվականին «Speedtest»-ը «Síminn»-ը ճանաչել է Իսլանդիայի ամենաարագ բջջային ցանցը։

Մրցակցություն
-------------

Մինչև 1998 թվականը «Póstur og sími»-ն ուներ հեռահաղորդակցության ծառայությունների մեծ մասի մենաշնորհ։ Նույն թվականին ուժի մեջ մտավ նոր օրենք, և շուկան բացվեց մրցակցության համար։ Առաջին մրցակիցը «TAL»-ն էր, որն առաջարկում էր բջջային ծառայություններ զեղչված գներով։ Նրանց հաջորդեցին ուրիշները, որոնցից ամենամեծը «slandssími»-ն է։ 2003 թվականին «TAL», «slandssími» և «Halló!» ընկերությունները միաձուլվեցին ստեղծելով «Og Vodafone» ընկերությունը։ «Og Vodafone» ընկերությունն այդ ժամանակվանից գնել է մի քանի իսլանդական «ISP»-ներ։ 2006 թվականի հոկտեմբերի 6-ին «Og Vodafone»-ը փոխեց իր անունը՝ դարձնելով «Vodafone»։

Ծանոթագրություններ
------------------

1. ↑  "Síminn (SIMINN) Real Time Quote". *NASDAQ.com* (in անգլերեն). Retrieved 2017 թ․ դեկտեմբերի 25.
2. ↑  "Síminn and Ericsson extend their strategic partnership, enhancing LTE services in Iceland". *Ericsson.com* (in ամերիկյան անգլերեն). Retrieved 2017 թ․ ապրիլի 26.
3. ↑  "Iceland Fastest Broadband and Mobile Network Awards | Speedtest Awards". *www.speedtest.net*. Արխիվացված է the original 2017 թ․ ապրիլի 27-ին. Retrieved 2017 թ․ ապրիլի 26.
4. ↑  Review, Iceland (2006 թ․ հոկտեմբերի 6). "Og Vodafone becomes Vodafone". *Iceland Review* (in անգլերեն). Retrieved 2017 թ․ հուլիսի 7.
**Փերեսթիանիի տուն** (ռուս.՝ Дом Перестиани),XIX դարի ֆոնային կառուցապատման օրինակ ՌԴ Ռոստովի մարզիՏագանրոգ քաղաքի Հունական փողոց, 64 հասցեում։

Պատմություն
-----------

1860-ական թվականների սկզբին ժամանակակից Հունական փողոց, 64 հասցեում կառուցվել է երկհարկանի տուն, որը մինչև 1880 թվականը պատկանել է պետական պաշտոնյա Նիկոլայ Աֆանասևիչ Փերեսթիանիին։ Նա սերում էր առևտրականների հարուստ ընտանիքից, զբաղեցնում էր հաշտարար դատավորի պաշտոն և Տագանրոգի արտիստական ընկերության անդամ էր։ Առաջին ամուսնությունն անհաջող էր, և առաջին կնոջից նա բաժանվեց։

Նիկոլայ Աֆանասևիչն ուներ արտամուսնական երկու երեխա դերասանուհի Աննա Իվանովնա Սոլոդուխինայից (ստեղծագործական կեղծանունը` Ալեքսանդրովա)։ Այդ երեխաներից կրտսերը դարձել է հայտնի կինոռեժիսոր և դերասան. Իվան Նիկոլաևիչ Փերեսթիանին նկարահանվել է «Կարմիր դևուկներ», «Երեք կյանք» ֆիլմերում, աշխատել է նաև «Հայկինո» ստուդիայում` նկարահանվելով «Արսեն», «Գեորգի Սաակաձե», «Դավիթ Բեկ» և այլ ֆիլմերում։ Նիկոլայ Աֆանասևիչ Փերեսթիանին շատ ուժեր է ծախսել, գրել զանազան խնդրագրեր, որպեսզի իր երեխաները չհամարվեն ապօրինածին և արդյունքում հասել է պաշտոնական որդեգրման։

Նրա երկրորդ պաշտոնական կինը դարձել է Լիդիա Պավլովնա Պետրոպավլովսկայան։ Դա նաև կնոջ երկրորդ ամուսնությունն էր. նա կոլեգիալ ասեսորի այրի էր։ Հարսանիքը տեղի է ունեցել 1872 թվականի հոկտեմբերի 15-ին։ Լիդիա Պետրոպավլովսկայայից Փերեսթիանին ունեցավ երեք երեխա` Լիդիան, Լյուդմիլան և Մստիսլավը։ Նիկոլայ Աֆանասևիչը մահացել է 1899 թվականին։

1890-1906 թվականներին տունը եղել է Լիդիա Փերեսթիանիի սեփականությունը։ 1915 թվականին տան սեփականատեր է դարձել կոլեգիալ ասեսորի կին Ելենա Կոնստանտինովնա Կովալևսկայան։

Նկարագրություն
--------------

Երկհարկանի տունը աղյուսից է, կառուցվել է քարե հիմքի վրա։ 1871 թվականի դրությամբ տանը կից եղել են տնակ, մեծ բակ և փայտե ծառայողական շինություններ։ Շենքի ճակատը առաջին հարկի մակարդակով երեսպատված է կոպտատաշ քարով։ Աղյուսե մույթերի միջև գտնվում են կռած դարպասը և դռնակը։ Բակում կա երկհարկանի ելուստ, որը ծառայում է որպես կենտրոնական մուտք։ Առաջին հարկի պատուհանները զարդարված են առյուծի դիմակներով կողպեքային քարերով, որոնք տեղադրված են կառուցվածքի վերևում։ Երկրորդ հարկի պատուհաններն ուղղանկյունաձև են, նրանք տեղավորված են հասարակ պարակալների մեջ։ Ճակատային պսակող քիվը հենվում է բարձակներին։

Ծանոթագրություններ
------------------

1. 1 2 3 4  Энциклопедия Таганрога, Ростов-на-Дону, Росиздат, 2003
2. 1 2  "Дом 64, Греческая улица". Արխիվացված է the original 2017 թ․ մարտի 17-ին. Retrieved 2017 թ․ մարտի 31.
UA1 գիտափորձի կենտրոնական բաժինը. ցուցադրված է ՑԵՌՆ-ի Միկրոկոսմ թանգարանում
UA1 գիտափորձի կենտրոնական բաժնի ներսը. ցուցադրված է ՑԵՌՆ-ի Միկրոկոսմ թանգարանում
**UA1 գիտափորձ**, բարձր էներգիաների ֆիզիկայի փորձ, արվել է ՑԵՌՆի պրոտոնային սուպերսինքրոտոն (SPS) արագացուցիչ-բախիչով 1981-ից 1993 թվականներին։ Այս և UA2 փորձերով 1983 թվականին W և Z բոզոնների հայտնաբերության շնորհիվ Կառլո Ռուբիան և Սիմոն վան դեր Մեերը ֆիզիկայի Նոբելյան մրցանակ ստացան 1984 թվականին։ Նույն նախագծում աշխատող Պետեր Կալմուսը և Ջոն Դոուելը 1988 Ֆիզիկայի ինստիտուտից Ռեզերֆորդի մեդալ և մրցանակ ստացան W և Z մասնիկների հայտնաբերման մեջ իրենց բացառիկ դերի համար։
Սա ՑԵՌՆ-ի ստորգետնյա տարածքի (անգլ. *Underground Area*՝ UA) առաջին փորձն էր, այսինքն՝ տեղաբաշխված էր գետնի տակ՝ ՑԵՌՆ-ի երկու գլխավոր գիտական տարածքներից դուրս, ձևափոխությունների միջոցով բոխիչի վերածված SPS արագացուցիչի փոխազդեցության կետում (ակտիվ գոտի)։ UA1 կենտրոնական դետեկտորն առանցքային էր պրոտոն-հակապրոտոնային անիհիլացիան հասկանալու համար։ Այն ամենակարևոր դերն ունեցավ միլիարդավոր բախումների մեջից սակավաթիվ W-երը և Z-երը տարբերակելու համար։

UA1-ը իր ժամանակի հսկա և բարդ դետեկտորներից էր։ Նախագծվել էր որպես ընդհանուր նշանակության դետեկտոր։ Դետեկտորը 6 խցիկանի գլանային համակարգ ուներ՝ 5,8 մ երկարությամբ և 2,3 մ տրամագծով. իր ժամանակների համար ամենամեծ դրեյֆային խցիկը (անգլ. *Wire chamber*)։ Այն գրանցում էր լիցքավորված մասնիկների հետագծերը, որոնք կորանում էին 0,7 տեսլա մագնիսական դաշտում, չափում էր դրանց իմպուլսը, էլեկտրական լիցքի նշանը և էներգիայի կորստի արագությունը (dE/dx)։ Խցիկում լցված արգոն-էթանային գազի ատոմները իոնացվում էին լիցքավորված մասնիկների անցնելու հետևանքով։ Ազատված էլեկտրոնները դրեյֆում էին էլեկտրական դաշտի երկայնքով, որը ձևավորվել էր դաշտի գծերով (անգլ. *field wire*) և հավաքվում էին հաշվող գծերի (*sense wire*) վրա։ 17000 դաշտի գծերի և 6125 հաշվող գծերի երկրաչափակական դասավորվածությունը թույլ էր տալիս իվ էկրանով հետևել ֆիզիկական իրադարձություններին։

UA1 (ստորգետնյան տարածք 1, անգլ.՝ *Underground Area 1*) դետեկտորը մտածվել և նախագծվել է 1978-79 թվականներին։

Տես նաև
-------

* UA2 գիտափորձ
* W և Z բոզոններ

Ծանոթագրություններ
------------------

1. 1 2
2. ↑  "Արխիվացված պատճենը". Արխիվացված է the original 2014 թ․ մարտի 1-ին. Retrieved 2015 թ․ օգոստոսի 27.
3. ↑  "When CERN saw the end of the alphabet". *CERN Courier*. 2003 թ․ մայիսի 1.

Գրականություն
-------------

* "UA1 magnet sets off for a second new life". *CERN Courier*. 2008 թ․ մարտի 13.
* "The W and Z Particles: A Personal Recollection". *CERN Courier*. 2004 թ․ ապրիլի 1.
* "Neutral currents and W and Z: a celebration". *CERN Courier*. 2003 թ․ դեկտեմբերի 9.
* *image of*- UA1 detector Archived 2014-03-01 at the Wayback Machine.
* *image of*-central part of UA1 detector
**Փրկչի Պայծառակերպության եկեղեցի** (ռուս.՝ Церковь Спаса Преображения), ուղղափառ տաճար Ռուսաստանի Դաշնության Ռոստովի մարզի Կոնստանտինովսկ քաղաքում։ Ենթարկվում է Ռուս Ուղղափառ եկեղեցու Վոլգոդոնսկի և Սալսկի թեմի Սեմիկարակորսկի գործակալությանը։

Հասցեն` Ռուսաստան, Ռոստովի մարզ, Կոնստանտինովսկ քաղաք, Օվչարովի փողոց, 4։

Պատմություն
-----------

Ռոստովի մարզի Կոնստանտինովսկ քաղաքի Փրկչի Պայծառակերպության տաճարը նախկին բանտային տաճար է։ 19-րդ դարում Դոնի զորքի մարզի շրջանային յուրաքանչյուր գյուղում անպայման բանտ է եղել, որը նաև անվանում էին բանտային դղյակ։ Դրանց կից բանտարկյալների շրջանում ծիսակատարություններ անցկացնելու համար գործում էր եկեղեցի։

1861 թվականին Դոնի Կոնստանտինովսկայա գյուղում զինվորական միջոցներով կառուցվել է բանտ, ուստի քաղաքում դրան կից պետք է կառուցվեր և բանտային եկեղեցի։ 1896 թվականին Կոնստանտինովսկայա գյուղում կառուցվել է աղյուսե բանտային տաճար հանուն Տիրոջ Պայծառակերպության։ Տաճարն օծվել է 1896 թվականի հունիսի 22-ին։ Ծիսակատարությունների ժամանակ եկեղեցին կարող էր տեղավորել մինչև 60 բանտարկյալի։ Տաճարը երկլանջ տանիքով մեկհարկանի աղյուսե շենք էր, առանց զանգակատան և ուղղափառ խաչով տանիքին։ Շենքն ունեցել է կիսաշրջանաձև պատուհաններ, միջհարկային քիվ ամբողջ երկայնքով, որմնասյուներ։

Պայծառակերպության եկեղեցին չի ունեցել կղերականություն և ծուխ, այնտեղ չեն լրացվել սեփական եկեղեցական փաստաթղթեր։ Դրանք լրացրել են Սուրբ Նիկողայոս եկեղեցում։ այծառակերպության բանտային եկեղեցու այցելուները տեղական բանտի կալանավորներն էին։ Սակայն այս տաճարում հատուկ տեղ էր հատկացված մոտակա տներում բնակվող ծխականների համար, որոնք կարող էին իրականացնել ժամերգություններ այս եկեղեցում։

Խորհրդային տարիներին, մոտավորապես 1920-ական թվականներին, տաճարը փակվեց։ Ժամանակի ընթացքում այն խարխլվեց, թափվեց սվաղը։

2011 թվականին Փրկչի Պայծառակերպության տաճարը ձեռք բերեց երկրորդ կյանքը. այն վերանորոգվեց, վերսկսվեցին ծիսակատարությունները։ Շենքը ներկվեց սպիտակ, ճարտարապետական զարդերը` կապույտ։

Հոգևորականություն
-----------------

Տաճարի վանահայրն է քահանա Սերգեյ Ալեքսանդրովիչ Օվչիննիկովը։

Տոներ
-----

* Տիրոջ Պայծառակերպության տոն` օգոստոսի 19-ին (նոր տոմարով)

Ծանոթագրություններ
------------------

1. 1 2 3  "Преображения Господня церковь. / Константиновский район, Константиновск город. / Русские Церкви". *russian-church.ru*. Retrieved 2020 թ․ հուլիսի 20.
2. ↑  "Соборы Азова 2019 / Ростовская область / Едем-в-Гости.ру". *edem-v-gosti.ru*. Արխիվացված է the original 2020 թ․ հուլիսի 20-ին. Retrieved 2020 թ․ հուլիսի 20. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Константиновск. Церковь Спаса Преображения
**Փսխումը** ստամոքսի պարունակության ակամա, ուժգին դուրսբերումն է բերանի խոռոչով, երբեմն այդ պարունակությունը կարող է լցվել քթի խոռոչ կամ շնչափող։ Փսխումը բարդ ռեֆլեկտոր գործողություն է, որը կարող է դրսևորվել որպես որոշ հիվանդությունների և թունավորումների բնորոշ ախտանիշ կամ հանդիպում է որպես այլ հիվանդությունների (օրինակ՝ գլխուղեղի ուռուցքներ, բարձր ներգանգային ճնշում կամ իոնացնող ճառագայթներով ճառագայթահարումը) ոչ յուրահատուկ հետևանք։ Մոտալուտ փսխման զգացողությունը կոչվում է սրտխառնոց, որը հաճախ նախորդում է փսխմանը, սակայն միշտ չէ, որ այն ավարտվում է փսխումով։ Սրտխառնոցը և փսխումը զսպելու նպատակով երբեմն կարիք է լինում կիրառել հակափսխեցուցիչ դեղեր։ Ծանր դեպքերում, երբ զարգանում է ջրազրկում, անհրաժեշտ է լինում կատարել նաև հեղուկների ներերակային ներարկում։

Փսխումը տարբերվում է ռեգուրգիտացիայից (սննդային հետոսք), չնայած երբեմն այս եզրույթները օգտագործվում են միմյանց փոխարեն։ Ռեգուրգիտացիան չմարսված սննդի անցումն է կերակրափողից բերանի խոռոչ, որը տեղի է ունենում առանց ջանքերի գործադրման և չեն լինում տհաճ զգացողություններ, որոնք բնորոշ են փսխմանը։ Փսխման և ռեգուրգիտացյաի պատճառներն, ընդհանուր առմամբ, տարբեր են լինում։

Ծանոթագրություններ
------------------

1. ↑  Tintinalli, Judith E. (2010). *Emergency Medicine: A Comprehensive Study Guide (Emergency Medicine (Tintinalli))*. New York: McGraw-Hill Companies. p. 830. ISBN 0-07-148480-9.
2. ↑  Հ․ Ս․ Սիսակյան, Ա․ Ա․ Այվազյան «Ներքին հիվանդությունների պրոպեդևտիկա Archived 2016-04-16 at the Wayback Machine.», ուսումնական ձեռնարկ, 2011, 207,208 էջեր
3. ↑  Малая медицинская энциклопедия. Под ред. В. И. Покровского. Рвота Archived 2008-06-02 at the Wayback Machine.. 1991—1996. Т.4.
4. ↑  "Ստամոքս-կերակրափողային հետհոսք հիվանդության նշանները". Արխիվացված է the original 2014 թ․ օգոստոսի 20-ին. Retrieved 2015 թ․ ապրիլի 4.
5. ↑  Чем рвота отличается от регургитации?
«**Tears Getting Sober**», բուլղարացի երգչուհի Վիկտորիա Գեորգիևայի երգ, որով նա ներկայացնելու է Բուլղարիան Եվրատեսիլ 2020 երգի մրցույթին։ Երգը թողարկվել է 2020 թվականի մարտի 7-ին։

Եվրատեսիլ 2020 երգի մրցույթ
---------------------------

«Tears Getting Sober» երգով Վիկտորիան ներկայացնելու է Բուլղարիան Եվրատեսիլ 2020 երգի մրցույթին այն բանից հետո, երբ նա ընտրվել է Բուլղարական ազգային հեռուստատեսության (BNT) բուլղարական հաղորդչի և նախագծի պարտնյոր Ligna Group-ի կողմից։ Երգը կատարվելու է 2020 թվականի մայիսի 14-ին՝ երկրորդ կիսաեզրափակչի ժամանակ, շոուի երկրորդ մասում։

Կոնկուրսային ստեղծագործությունն ընտրվել է վեց տարբերակներից բաղկացած ֆոկուս-խմբերի օգնությամբ, որոնցից երկուսը ներառվել են շորտ լիստում։ Երգի գլխավոր թեման դեռահասային դեպրեսիան և դրա հաղթահարումն է։ «Tears Getting Sober»-ի երաժշտության և տեքստի հեղինակը ինքը Վիկտորիան է՝ Symphonix International-ի երգահաններից և երգերի հեղինակներից մեկի՝ Բորիսլավ Միլանովի մասնակցությամբ։ Նախագծին նույնպես մասնակցում են Լուկաս Օսկարը Ավստրիայից և Կորնելիա Վիբոլսը Շվեդիայից։

Մարտի վերջից Վիկտորիան պրոմոշրջագայություն է սկսել Եվրոպայում։ Նա կատարելու է «Tears Getting Sober» երգը Լոնդոնում մարտի 29-ին, Ամստերդամում՝ ապրիլի 4-ին, Մադրիդում՝ ապրիլի 11-ին։ Երիտասարդ երգչուհին հանդիպելու է այդ քաղաքներում ապրող բուլղարացիների հետ և մասնակցելու է Լոնդոնում կայանալիք BTR-ի համերգին մարտի 27-ին։

Ծանոթագրություններ
------------------

1. ↑  "Victoria to represent Bulgaria at Eurovision 2020". Eurovisionworld. 2019 թ․ նոյեմբերի 25. Retrieved 2020 թ․ մարտի 12.
2. ↑  "Чуйте песента на Виктория за Евровизия 2020" (in բուլղարերեն). Eurovision Bulgaria. 2020 թ․ մարտի 7. Արխիվացված է the original 2020 թ․ օգոստոսի 7-ին. Retrieved 2020 թ․ մարտի 12.
3. ↑  "ESCKAZ - Eurovision 2020 - VICTORIA (Bulgaria / Болгария)". esckaz.com. Retrieved 2020 թ․ մարտի 12.
4. ↑  "България отива на Евровизия 2020 с "Tears Getting Sober" (ВИДЕО)" (in անգլերեն). Клуб 'Z'. 2020 թ․ մարտի 7. Retrieved 2020 թ․ մարտի 12.

|  |  |  |
| --- | --- | --- |
| Նախորդող՝**Equinox«Bones» երգով** | **Բուլղարիան Եվրատեսիլ երգի մրցույթում**2020 | Հաջորդող՝**-** |
**Xmarks**, ծրագիր, որը նախատեսված է բրաուզերների միջև գաղտնաբառերի համաժամեցման համար։ Այն հավելվածի կարգավիճակով հասանելի է եղել՝ Internet Explorer, Google Chrome, Mozilla Firefox և Apple Safari։ Xmarks-ը հիմնադրվել է 2006 թվականին Միտչ Կապուրի կողմից և ձեռք է բերվել 2010 թվականին դեկտեմբերին`LastPass-ի կողմից։

2012 թվականի մայիսի տվյալներով, xmarks.com դոմեյնը փակվեց Հնդկաստանի Կառավարության կողիմից անհայտ պայմաններով։ 2018 թվականի ապրիլին LastPass ընկերությունը հայտարարեց, որ Xmarks սերվերը կփակվի 2018 թվականի մայիսի 1-ին և նշեց, որ ցանկանում է շեշտը դնել իր հիմնական արտադրանքի վրա՝ LastPass-ի։ 2018 թվականի մայիսի 1-ին Xmarks-ի կայքը անջատվեց, իսկ հավելվածը հեռացվեց խանութից։

Նկարագիր
--------

Xmarks-ը հավելված է բրաուզերի համար, որը համաժամեցնում է էջանիշները, պատմությունները, գաղտնաբաեռերը բրաուզերների միջև։ Աշխատում է Mozilla Firefox, Internet Explorer, Google Chrome և Apple Safari։ Այն դարձավ Firefox-ի ամենահայտնի հավելվածը, մեկ շաբաթում ներբեռնումների քանակը կազմում էր 150 հազար և գրեթե 5 միլլինոն ներբեռնումներ ողջ 2009 թվականի ապրիլին։

Ծանոթագրություններ
------------------

1. ↑  "Mitch Kapor on Foxmarks". Mozillalinks.org. Արխիվացված է the original 2012 թ․ սեպտեմբերի 26-ին.
2. ↑  "LastPass Acquires Xmarks!". Xmarks Official Blog. Արխիվացված է the original 2012 թ․ սեպտեմբերի 26-ին.
3. ↑  "Xmarks download page for all supported browsers". Download.xmarks.com. Արխիվացված է the original 2012 թ․ սեպտեմբերի 26-ին.
4. ↑  "Xmarks for Firefox, now with History Sync". Blog.xmarks.com. Արխիվացված է the original 2012 թ․ սեպտեմբերի 26-ին.
5. ↑  "Xmarks (formerly Foxmarks) stats on addons.mozilla.org". Արխիվացված է the original 2011 թ․ մարտի 28-ին. Retrieved 2012 թ․ հունիսի 18.

Արտաքին հղումներ
----------------

* Xmarks-ի տնային էջը
**Yacc**-ը համակարգչային ծրագիր է, որը նախատեսված է LARL քերականություններից շարահյուսական վերլուծիչներ գեներացնելու համար։ Անունն առաջացել է *Yet Another Compiler Compiler* (Եվս մեկ կոմպիլյատորի կոմպիլյատոր) արտահայտության հապավումից։ Այս գործիքը UNIX օպերացիոն համակարգում ստեղծվել է Սթիվեն Ջոնսոնի կողմից, 1970-ական թվականներին։

Ընդհանուր նկարագրություն
------------------------

Yacc ծրագրի մուտքին տրվում է վերլուծվող լեզվի քերականությունը՝ Բեկուսի-Նաուրի գրելաձևով (BNF), որտեղ քերականական կանոնները համալրված են իմաստային (սեմանտիկ) գործողություններով։ Ամբողջ Yacc ֆայլը բաժանվում է երեք մասերի, որոնցից առաջինում գրվում են սահմանումները (տերմինալային սիմվոլների, վերլուծության ստեկի տիպի, գործողությունների նախապատվության և ասոցեատիվության և այլն), երկրորդ մասում գրվում են քերականական կանոնները՝ իմաստային գործողություններով, և վերջապես երրորդ մասում, որի առկայությունը պարտադիր չէ, գրվում են օժանդակ ֆունկցիաները։ Տեքստի նշված երեք մասերն իրարից բաժանվում են `%%` նշաններով։

```
Սահմանումներ
%%
Քերականական կանոններ և սեմանտիկ գործողություններ
%%
Օժանդակ ֆունկցիաներ
```

Եթե, օրինակ, Yacc գործիքն իրականացված է C լեզվի համար, ապա լեզվի շարահյուսական վերլուծիչը պարունակող ֆայլի մշակումից հետո ստացվում է C լեզվով գրված մի մոդուլ, որում շարահյուսական վերլուծիչի մուտքի կետ է հանդիսանում `int yyparse()` ֆունկցիան։ Այդ շարահյուսական վերլուծիչում ենթադրվում է, որ գոյություն ունի `int yylex()` ինտերֆեյսով բառային վերլուծիչը, որն ամեն մի կանչի ժամանակ վերադարձնում է վերլուծվող տեքստի հերթական *թոքենը*։ Առավել հաճախ Yacc-ի հետ օգտագործվում է բառային վերլուծիչների Lex գեներատորը։

Օրինակ
------

Yacc նկարագրության պարզագույն օրինակ կարող է ծառայել ամբողջ թվերի հետ թվաբանական գործողություններ կատարող հաշվարկիչի իրականացումը։

```
 %{
 #include <stdio.h>
 %}

 %left '+' '-'
 %left '*' '-'
 %riht NEG
 %token NUMBER

 %start Eval
 %%
 Eval : Expr '.'
  { printf("> %d\n", $$); return 0; }
 Expr : Expr '+' Expr
  { $$ = $1 + $3; }
  | Expr '-' Expr
  { $$ = $1 - $3; }
  | Expr '*' Expr
  { $$ = $1 * $3; }
  | Expr '/' Expr
  { $$ = $1 / $3; }
  | '(' Expr ')'
  { $$ = $2; }
  | '-' Expr %prec NEG
  { $$ = -$2; }
  | NUMBER
  { $$ = $1; }
  ;

 %%
 int yyerror(const char* mes)
 {
 printf("Error: %s.\n", mes);
 return 1;
 }
```

Իրականացումներ
--------------

Yacc գործիքը հեղինակի կողմից իրականացվել է B լեզվով և B լեզվի համար, իսկ հետագայում վերագրվել, վերասահմանվել է C լեզվի համար։ Այսօր Yacc իրականացումներ կան Java, Standard ML, C#, Common Lisp, Go և շատ այլ լեզուների համար։

Ծանոթագրություններ
------------------

1. 1 2 3
2. ↑
3. ↑  Johnson, Stephen C. (1975). "Yacc: Yet Another Compiler-Compiler". *AT&T Bell Laboratories Technical Reports*. AT&T Bell Laboratories Murray Hill, New Jersey 07974 (32). Արխիվացված է the original 2011 թ․ հուլիսի 11-ին. Retrieved 2014 թ․ հոկտեմբերի 31.`{{cite journal}}`: CS1 սպաս․ location (link)
4. ↑  "The A-Z of Programming Languages: YACC". Computerworld. Retrieved 2012 թ․ նոյեմբերի 30.
5. ↑  ML-Yacc — իրականացում Standard ML լեզվի համար։
6. ↑  CL-Yacc — իրականացում Common Lisp լեզվի համար։
**UK Albums Chart** (*Միացյալ Թագավորության ալբոմների չարթ*), երաժշտական ալբոմների վաճառքների չարթ Մեծ Բրիտանիայում։ Կազմվում է The Official Charts Company (ОСС) ընկերության կողմից և հրապարակվում է *Music Week* ամսագրում (լավագույն 75), ինչպես նաև ОСС-ի պաշտոնական կայքում (լավագույն 100)։ 200 ալբոմներից բաղկացած ամբողջական ցանկը հրապարակվում է միայն *ChartsPlus* բյուլետենի տեսքով։

Չարթի հաշվարկին մասնակցելու համար ալբոմը պետք է բավարարի երկու պայմանի, պարունակել ոչ պակաս քան երեք երգ, կամ ունենալ 20 րոպեից ավելի տևողություն, ալբոմը չպետք է դասակարգվել որպես «բյուջետային» (այսինքն պետք է արժենա ավելին քան 4,24 ֆունտը)։ 1989 թվականից գոյություն ունի առանձին չարթ հավաքական ալբոմների համար։

Ալբոմների չարթը զիջում է հանրաճանաչությամբ UK Singles Chart սինգլերի չարթին, քանի որ այստեղ հաշվի են առնվում միայն վաճառքների տվյալները, և անտեսվում են ռադիոհեռարձակման և հեռուստաէկրանին հայտնվելու տվյալները։

Ծանոթագրություններ
------------------

1. ↑  Music Week
2. ↑  The Official Charts Company
3. ↑  "ChartsPlus". Արխիվացված է the original 2008 թ․ հոկտեմբերի 14-ին. Retrieved 2019 թ․ մայիսի 11.

Արտաքին հղումներ
----------------

* Sharon Mawer. (2007). "The Official UK Albums Chart: Introduction" (in անգլերեն). The Official UK Charts Company. Արխիվացված է the original 2009 թ․ մարտի 5-ին. Retrieved 2011 թ․ ապրիլի 9. Ամբողջական տարբերակ
* Official Charts Company: (2017 թ․ հուլիսի 28). "All The Number 1 Albums". Արխիվացված է the original 2019 թ․ ապրիլի 11-ին. Retrieved 2017 թ․ հուլիսի 29.`{{cite web}}`: CS1 սպաս․ հավելյալ կետադրություն (link):
**Փոքր չափի հրազեն** (ռուս.՝ Миниатюрное огнестрельное оружие), հրազենի փոքր չափի մոդելներ, որոնք նմանակում են ոչ միայն զենքի արտաքին տեսքը, այլ նաև մասնակիորեն կամ ամբողջությամբ համարվում են գործառնական։ Որպես կանոն, փոքր չափի հրազենները հարմար են մեկական կրակոցներ իրականացնելու համար, սակայն գոյություն ունեն առանձին նմուշներ, որտեղ գործում է փամփուշտի ավտոմատ մեխանիզմը։

Պատմություն
-----------

Փոքր չափի հրազենների պատրաստման մասին ամենավաղ տեղեկությունները պատկանում են Անգլիային, 15-րդ դարին (ձեռքի հրազենի ի հայտ գալուց որոշ ժամանակ անց)։ Մուշկետների և հրացանների կրկնօրինակները հաճախ պատրաստվում էին փայտից, այդ թվում արժեքավոր փայտի տեսակներից և զարդարվում էին թանկարժեք քարերով և մետաղներով, քանի որ շքեղության առարկա էին համարվում։ Զինագործները և զինատները նվիրում էին դրանք թագավորական ընտանիքների անդամներին, ազնվականներին, ռազմական գործիչներին և պաշտոնյաներին։

Հին Ռուսաստանում փոքր չափի հրազենի կրկնօրինակների պատրաստման պրակտիկան տարածում է ստացել մոտ 16-րդ դարում և իր բարգավաճման է հասել Պետրոս I-ի թագավորության օրոք։ Դրանք պատրաստվում էին զինագործների վարպետության հղկման համար և հիմնականում օգտագործվում էին ազնվական անձանց դրանք նվիրելու համար։

Այսօրվա դրությամբ գործող փոքր չափի հրազենները շարունակում են արտադրվել հուշանվերների և իրերի հավաքածուների համար։

Ընդհանուր տեղեկություններ
-------------------------

Փոքր չափի ատրճանակ Արևմտյան Միդլենդի ոստիկանության թանգարանում
Ատրճանակների, հրացանների, ավտոմատների, նռնականետների և գնդացիրների պատմական և ժամանակակից փոքր չափի մոդելները սովորաբար ունենում են 1-3 մմ տրամաչափ և մարտական զենքին մեկը երկուսին կամ մեկը երեքին հարաբերակցություն։ Այդ մոդելների քաշը համապատասխանաբար կարող է լինել մի քանի գրամ կամ լինել ավելի մեծ։ Զենքի չափի փոքրացումը սահմանափակված չէ, սակայն ինչքան ավելի փոքր է հուշանվերը, այդքան այն թանկ է, քանի որ ամենափոքր իրերի համար պահանջվում է վարպետի նրբարվեստ և մանրակրկիտ աշխատանք երկար ժամանակի ընթացքում։ Հրազենի մեխանիզմը կարող է կրկնօրինակել իրական զենքի մեխանիզմը (օրինակ, ինչպես նագանը) կամ կարող է լինել ինքնուրույն։ Քանի որ սովորական վառոդը շատ խոշոր է փոքր հրազենի մոդելներից կրակելու համար, այդ պատճառով դրանց համար օգտագործվում են հատուկ հրապատիճներ։ Որպես կանոն, փոքր չափերի հրազենները մարդու կյանքի և առողջության համար նվազագույն վտանգ են ներկայացնում։ Այնուամենայնիվ, սովորաբար դրանք պետք է ունենան համապատասխան վկայականներ։

Ծանոթագրություններ
------------------

1. 1 2  Скоренко, Т. (2010 թ․ փետրվարի 24). "Сверхмалый калибр: Миниатюрное оружие". Популярная Механика. Retrieved 2015 թ․ հունիսի 4.
2. 1 2  Юров, Д. (2015 թ․ մարտի 17). "Игрушечные убийцы в подарок. В чем секрет мини-оружия?". Телерадиокомпания Звезда. Արխիվացված է the original 2015 թ․ հուլիսի 2-ին. Retrieved 2015 թ․ հունիսի 4.

Տես նաև
-------

* Հրազեն
**«Виновата ли я…»** (հայ.՝ «Մեղավո՞ր եմ միթե ես»), սենտիմենտալ ռուսական երգ, որը դարձել է ժողովրդական։ Կոմպոզիտորն Ալեքսեյ Մուրավլյովն է, իսկ տեքստի հեղինակությունը վերագրվում է Ֆելիքս Դալադային։ Տոնայնությունը մինորային է, մեղեդին համեմատաբար պարզ է, հակիրճ և տեղավորվում է մեկ օկտավայում։

Սյուժե
------

Երգի տեքստում խոսվում է դժբախտ սիրո մասին։ Քնարական հերոսը երիտասարդ աղջիկ է, որն իր մորը պատմում է մի երիտասարդի մասին, ով համառորեն սիրահետել է իրեն և խոստումներ տվել, բայց հետո լքել է։ Հերոսուհին զգում է զայրույթ և ամոթ։ Նա իր պատմությունը տանում է հռետորական հարցերի տեսքով։

Պատմություն
-----------

Երգը գրվել է 1960 թվականին խորհրդային «Ամպերը Բորսկի վրա» (ռուս.՝ «Тучи над Борском») ֆիլմի համար։ Կոմպոզիտորի առջև խնդիր էր դրված գրել մի երգ, որը կարող էր ընդգծել ծանր բովանդակությամբ կինոդրամայի տրամադրությունը։ Ռեժիսոր Վասիլի Օրդինսկին կոմպոզիտոր Ալեքսեյ Մուրավլյովի ուշադրությունը հրավիրել է այն դրվագների վրա, որոնցում դժվար հանգամանքների մեջ հայտնված գլխավոր հերոսուհին անհանգստություն է զգում։

Հետագայում կոմպոզիտորը պատմել է, որ Ռյազանի մերձակայքում գտնվող բնակավայրերից մեկում ֆիլմի նկարահանումների ժամանակ նա հնարավորություն է ունեցել լսել քիչ հայտնի մի ժողովրդական երգ, որի մեղեդին էլ ոգեշնչել է կոմպոզիտորին։ Նա որոշել է, որ ժողովրդական ոճով պարզ, բայց անկեղծ երգը կարող է հաջողությամբ հարմարվել տեսարանին, արտահայտել հերոսուհու հույզերը և ընդգծել ֆիլմի գեղարվեստական մտահղացումը։

Ալեքսեյ Մուրավլյովը պատրաստել է գործիքավորման մի քանի տարբերակ։ Եղել է տարբերակ երկու կիթառի և բալալայկայի համար, ինչպես նաև տարբերակ տղամարդկանց երգչախմբի համար։ Արդյունքում ֆիլմում երգը հնչում է տղամարդու կատարմամբ։

Հայտնի չէ, թե ով է երգի խոսքերի հեղինակը։ Կոմպոզիտորի խոսքով՝ նա եղել է «իր ծանոթ բարդ», որը ցանկացել է անհայտ մնալ։ Ենթադրվում է, որ դա կարող էր լինել Ֆելիքս Դալադան։

Հայտնի կատարումներ
------------------

Տարբեր տարիներին երգը կատարել են.

* 1994 – Նադեժդա Բաբկինան և «Русская песня» անսամբլը «Шумел камыш» ալբոմում,
* 1995 – Նադեժդա Կադիշևան «Виновата ли я» ալբոմում,
* 1998 – Ժաննա Բիչևսկայան «Старые русские народные деревенские и городские песни, Часть. 3» ալբոմում,
* 2002 – Վիկա Ցիգանովան «Русская водка» ալբոմում,
* 2005 – Օլգա Արեֆիևան և «Ковчег» խումբը «Крутится-вертится» ալբոմում,
* 2008 – Blackmore’s Night կատարել է «Toast To Tomorrow» վերնագրով անգլերեն տարբերակը «Secret Voyage» ալբոմում,
* 2020 – Ալեքսանդրա Զամյատինան «Виновата ли я» ալբոմում։

Երգը հաճախ կատարում են սիրողական և կիսապրոֆեսիոնալ ֆոլկլորային խմբերը։

Ծանոթագրություններ
------------------

1. ↑  Vsevolod Adlersky. "«Виновата ли я?» | Записки Адлерскаго" (in ռուսերեն). Արխիվացված from the original on 2021 թ․ դեկտեմբերի 23. Retrieved 2021 թ․ դեկտեմբերի 23.

Արտաքին հղումներ
----------------

* Сергей ТРЕТЬЯКОВ (2014 թ․ հոկտեմբերի 15). ""Виновата ли я" стала хитом, когда ее спел мужской хор". *perm.kp.ru* (in ռուսերեն). Retrieved 2021 թ․ դեկտեմբերի 23.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | MusicBrainz |

 |
**Ա. Ս. Տրուբեցկայա-Բովեի տուն** (ռուս.՝ Дом А. С. Трубецкой-Бове), ճարտարապետության հուշարձան, որը գտնվում է Մոսկվայում։

Պատմություն
-----------

Շինության առաջին սեփականատիրոջ մասին տեղեկություններ չեն պահպանվել։ XVII դարում կառուցվել է փորագրված երեսկալներով և աղյուսե կամարներով քարե ապարանք։ Ենթադրվում է, որ նրանց առաջին տերը եղել է պատրիարք Ադրիանը, բայց և չի կարելի բացառել, որ դաստակերտը պատկանել է Նարիշկիններին։

XVIII դարի սկզբին շինության սեփականատերն էր սեղանապետ Դմիտրի Պրոտասևը։ 1731 թվականին սեփականատեր է դարձել իշխան Ալեքսեյ Յուրևիչ Տրուբեցկոյը։ Նրա ժառանգները դաստակերտի տերեր են եղել մի ամբողջ դար։ Նրանց օրոք տեղի է ունեցել շենքի առաջին վերակառուցումը. շենքն ուղղվել է դեպի այն ժամանակ գոյություն ունեցած Տրուբեցկոյ նրբանցքը։

Ա. Ի. Տրուբեցկոյի զոհվելուց 5 տարի անց` 1818 թվականին, նրա այրին ամուսնացել է մոսկովյան հայտնի ճարտարապետ Օսիպ Իվանովիչ Բովեի հետ։ Հարևան հողակտորում սկսվել է երկհարկանի տան շինարարությունը, իսկ հին դաստակերտն անցել է ռոտմիստր Լ. Կ. Չերեպովին։ Նա տարածքը հանձնել է գեներալ Մ. Ա. Դմիտրիև-Մամոնովին։

1840-ական թվականներին առանձնատունը վաճառվել է վաճառական Պ. Վ. Գոլուբկովին։

1855 թվականին դաստակերտի սեփականատերեր են դարձել հայտնի բարերարներ Սպիրիդոնով ամուսինները։ Նրանց օրոք առանձնատունը նորից վերակառուցվել է։ Այսպիսի տեսքով պահպանվել է մինչև մեր օրերը։

Հոկտեմբերյան հեղափոխությունից հետո շենքում գործել է Հիվանդ և վիրավոր կարմիրբանակայինների օգնության համառուսաստանյան կոմիտեն (Վսեռոսկոմպոմ)։ Կալվածքի մի մասում բնակարաններ էին։ Դրանցից մեկում ապրել են երգչուհի Վերա Դավիդովան, միկրոկենսաբան Գեորգի Գաուզեն։

XX դարի վերջին ճարտարապետական կառույցը վերակառուցվել է, վերականագնվել է ճարտարապետական դեկորըմոսկովյան բարոկկո ոճով։

Ներկայումս դաստակերտի շենքում Մեծ թատրոնի ծառայություններն են։ Նախատեսվում է թատերական թանգարանի բացումը։

Դաստակերտը մշակութային ժառանգության օբյեկտ է։

Ծանոթագրություններ
------------------

1. ↑  Постановление Совета Министров РСФСР № 1327 от 30.08.1960
2. 1 2 3 4 5 6 7 8  ДОМ А. С. ТРУБЕЦКОЙ-БОВЕ — Знаменитые и известные исторические здания и дома Москвы
3. ↑  "Давыдова Вера Александровна". Лица Москвы. Московская энциклопедия. Արխիվացված է the original 2016 թ․ մարտի 4-ին. Retrieved 2015 թ․ սեպտեմբերի 17. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  "Гаузе Георгий Францевич". Лица Москвы. Московская энциклопедия. Արխիվացված է the original 2016 թ․ մարտի 9-ին. Retrieved 2015 թ․ մարտի 22. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  ДЕПАРТАМЕНТ КУЛЬТУРНОГО НАСЛЕДИЯ ГОРОДА МОСКВЫ — Дом Трубецкой-Бове, 1883 г. арх. О. И. Бове

Աղբյուրներ
----------

* ДОМ А. С. ТРУБЕЦКОЙ-БОВЕ — Знаменитые и известные исторические здания и дома Москвы
* ДЕПАРТАМЕНТ КУЛЬТУРНОГО НАСЛЕДИЯ ГОРОДА МОСКВЫ — Дом Трубецкой-Бове, 1883 г. арх. О. И. Бове Archived 2016-03-04 at the Wayback Machine.